Palaco Goyeneche

La Palaco Goyeneche [gojeNEĉe] estas granda hispana urba palaco situanta ĉe la Strato Alkalao en Madrido, Hispanio. Dezajnita en 1720 kiel la loĝejo de la industriulo kaj financisto Juan de Goyeneche fare de José Benito de Churriguera, kaj post lia morto en 1725, ĝi estis kompletigita fare de lia frato, Alberto de Churriguera.

Ĝis 1773, jaro en kiu ĝi estis aĉetita de Karlo la 3-a de la heredantoj de Goyeneche kaj transformita en la sidejon de la Reĝa Akademio de Belartoj de San Fernando, la palaco estis luita kiel la oficejoj de la Reĝaj Enspezoj kaj la Reĝa Tabaka Monopolo, kiuj translokiĝis al la apuda Reĝa Dogana Domo, verko ĵus konstruita de Francesco Sabatini kaj sidejo de la nuna Ministerio pri Financoj.

En 1774, antaŭ ol ĝi estis okupata de la Akademio, Diego de Villanueva entreprenis gravan renovigon de la fasado de la konstruaĵo. Inter 1973 kaj 1985, la konstruaĵo estis restaŭrita kaj renovigita de Fernando Chueca Goitia.

Kategorio:Palacoj en Madrido